正宫・黑漆弩村居遣兴
作者：刘敏中
朝代：元

paragraphs: 长巾阔领深村住，不识我唤作伧父。
掩白沙翠竹柴门，听彻秋来夜雨。
闲将得失思量，往事水流东去。
便宜教画却凌烟，甚是功名了处。
吾庐却近江鸥住，更几个好事农父。
对青山枕上诗成，一阵沙头风雨。
酒旗只隔横塘，自过小桥沽去。
尽疏狂不怕人嫌，是我生平喜处。